EL
L 139/126
Δανία Ενδιαφερόμενοι πάροχοι υπηρεσιών αεροναυτιλίας
Naviair
Επίσημη Εφημερίδα της Ευρωπαϊκής Ένωσης
18.5.2022
Στόχοι για την αποτελεσματικότητα της διαχείρισης της ασφάλειας πτήσεων, εκφραζόμενοι ως επίπεδο υλοποίησης, οι οποίοι κυμαίνονται από τα επίπεδα Α έως D του EASA Στόχος διαχείρισης της ασφάλειας πτήσεων
2021
2022
2023
2024
Πολιτική και στόχοι ασφάλειας πτήσεων
C
C
C
C
Διαχείριση της διακινδύνευσης στην ασφάλεια πτήσεων
B
C
D
D
Διασφάλιση της ασφάλειας πτήσεων
B
C
C
C
Προαγωγή της ασφάλειας πτήσεων
B
C
C
C
Καλλιέργεια ασφάλειας πτήσεων
B
C
C
C
(11)
Όσον αφορά τους στόχους ασφάλειας πτήσεων που προτείνονται από τη Δανία στο προσχέδιο του σχεδίου επιδόσεων για τον πάροχο υπηρεσιών αεροναυτιλίας (Naviair), η Επιτροπή διαπίστωσε ότι το επίπεδο του στόχου επιδόσεων σε κλίμακα Ένωσης προγραμματίζεται να επιτευχθεί το 2023 όσον αφορά τον στόχο «διαχείριση της διακινδύνευσης στην ασφάλεια πτήσεων», ενώ για τους άλλους «στόχους διαχείρισης της ασφάλειας», οι τοπικοί στόχοι επιδόσεων ανταποκρίνονται στο επίπεδο του στόχου επιδόσεων σε κλίμακα Ένωσης για κάθε ημερολογιακό έτος από το 2022 έως το 2024, εκτός από τον τομέα «πολιτική και στόχοι ασφάλειας πτήσεων», όπου το επίπεδο του στόχου επιδόσεων σε κλίμακα Ένωσης προβλέπεται να επιτευχθεί για κάθε ημερολογιακό έτος της περιόδου αναφοράς.
(12)
Η Επιτροπή επισημαίνει ότι το προσχέδιο του σχεδίου επιδόσεων που υπέβαλε η Δανία καθορίζει μέτρα για τη Naviair για την επίτευξη των στόχων ασφάλειας σε τοπικό επίπεδο, όπως η εφαρμογή των απαιτήσεων συμμόρφωσης που επιβάλλει ο εκτελεστικός κανονισμός (ΕΕ) 2017/373 της Επιτροπής (6), καθώς και βέλτιστες πρακτικές που περιγράφονται στα εγχειρίδια διαχείρισης της ασφάλειας πτήσεων του ΔΟΠΑ, της CANSO και του Eurocontrol.
Ωστόσο, η Επιτροπή θεωρεί ότι θα πρέπει να παρασχεθούν περισσότερες λεπτομέρειες σχετικά με τα προβλεπόμενα μέτρα κατά την παρακολούθηση των υπόλοιπων ετών της τρίτης περιόδου αναφοράς.
(13)
Με βάση τα πορίσματα που παρατίθενται στις αιτιολογικές σκέψεις 11 και 12, και δεδομένου ότι οι στόχοι επιδόσεων ασφάλειας πτήσεων σε κλίμακα Ένωσης που καθορίζονται στην εκτελεστική απόφαση (ΕΕ) 2021/891 πρέπει να επιτευχθούν έως το τελευταίο έτος της τρίτης περιόδου αναφοράς, δηλαδή το 2024, θα πρέπει να θεωρηθεί ότι οι στόχοι που περιλαμβάνονται στο προσχέδιο του σχεδίου επιδόσεων της Δανίας συνάδουν με τους στόχους επιδόσεων σε κλίμακα Ένωσης στο κύριο πεδίο επιδόσεων της ασφάλειας πτήσεων.
Αξιολόγηση των στόχων του προσχεδίου σχεδίου επιδόσεων στο κύριο πεδίο επιδόσεων του περιβάλλοντος
(14)
Όσον αφορά το κύριο πεδίο επιδόσεων του περιβάλλοντος, η συνοχή των στόχων που υποβλήθηκαν από τη Δανία σχετικά με τη μέση αποδοτικότητα της πραγματικής τροχιάς στο οριζόντιο τμήμα της πτήσης κατά τη διαδρομή αξιολογήθηκε βάσει του κριτηρίου που προβλέπεται στο σημείο 1.2 του παραρτήματος IV του εκτελεστικού κανονισμού (ΕΕ) 2019/317.
Ως εκ τούτου, οι προτεινόμενοι στόχοι που περιέχονται στο προσχέδιο του σχεδίου επιδόσεων της Δανίας συγκρίθηκαν με τις σχετικές τιμές αναφοράς για την αποδοτικότητα του οριζόντιου τμήματος πτήσης κατά τη διαδρομή, οι οποίες καθορίζονται στο σχέδιο βελτίωσης του ευρωπαϊκού δικτύου διαδρομών (στο εξής: ERNIP), και οι οποίες ήταν διαθέσιμες κατά τον χρόνο έγκρισης των αναθεωρημένων στόχων επιδόσεων σε κλίμακα Ένωσης για την τρίτη περίοδο αναφοράς, δηλαδή στις 2 Ιουνίου 2021.
Η εν λόγω αξιολόγηση έλαβε υπόψη τις τοπικές συνθήκες και συμπληρώθηκε από επανεξέταση των προγραμματιζόμενων μέτρων για την επίτευξη των περιβαλλοντικών στόχων του σημείου 2.1 στοιχείο α) του παραρτήματος IV του εκτελεστικού κανονισμού (ΕΕ) 2019/317.
(6) Εκτελεστικός κανονισμός (ΕΕ) 2017/373 της Επιτροπής, της 1ης Μαρτίου 2017, σχετικά με τον καθορισμό κοινών απαιτήσεων για τους παρόχους υπηρεσιών διαχείρισης της εναέριας κυκλοφορίας / αεροναυτιλίας και άλλων λειτουργιών του δικτύου διαχείρισης της εναέριας κυκλοφορίας και της εποπτείας τους, με την κατάργηση του κανονισμού (ΕΚ) αριθ.
482/2008, των εκτελεστικών κανονισμών (ΕΕ) αριθ.
1034/ 2011, (ΕΕ) αριθ.
1035/2011 και (ΕΕ) 2016/1377, και με την τροποποίηση του κανονισμού (ΕΕ) αριθ.
677/2011 (ΕΕ L 62 της 8.3.2017, σ.
1).